7. እናንተም ሆናችሁ እኛ ከወላጆቻችን የወረስነውን በጎ ነገር ለትውልድ የማስተላለፍ የታሪክ ግደታ አለብን። በመሆኑም ቀጣዩ ትውልድ ከእናንተ ከብፁዓን ሊቃነ ጳጳሳትም ይሁን ከእኛ ከካህናትና ምዕመናን የሚጠብቀውና መረከብ ያለበት አንዲት ሃይማኖት፣ አንዲት ኦርቶዶክሳዊት ተዋሕዶ ቤተ ክርስቲያን፣ አንድ ቅዱስ ሲኖዶስ፣ አንድ ፓትርያርክ፣ መሆኑ በግልጥ ይታወቃል፡፡ ስለዚህ በቀጣዩ የሰላም ጉባኤ ቤተክርስቲያኒቱንና መላውን ሕዝበ ክርስቲያን ማዕከል ያደረገ መፍትሔ እንዲሰጥ፤ እንዲሁም ይህ የአስተዳደር ልዩነት አድጎ ወደ ከፋና ሃይማኖታዊ ልዩነት እንዳያመራ አሁኑኑ ዘላቂ መፍትሔ እንዲፈለግለት ብጹዓን አባቶቻችንን እንማጠናለን።
